REPUBLIKA SRBIJA

NARODNA SKUPŠTINA

01 Broj 06-2/387-21

23. septembar 2021. godine

B e o g r a d

**Z A P I S N I K**

**SEDNICE ČETRNAESTOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 21, 22. I 23. SEPTEMBRA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 114 narodnih poslanika, a primenom elektronskog sistema za glasanje utvrđeno je da su u sali prisutna 152 narodna poslanika, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine, u skladu sa članom 49. Zakona o Narodnoj skupštini.

Na osnovu člana 287. Poslovnika Narodne skupštine, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od ministra trgovine, turizma i telekomunikacija i predsednika Vlade, Stefan Krkobabić, predstavnik Poslaničke grupe PUPS - „Tri P“ - od Ministarstva za rad, zapošljavanje, boračka i socijalna pitanja, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Republike i predsednika Vlade i Marko Parezanović, predstavnik Poslaničke grupe „Aleksandar Vučić – za našu decu“ - od Ministarstva unutrašnjih poslova.

Obavestio je da je sprečen da sednici prisustvuje narodni poslanik mr Đorđe Kosanić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Arđend Bajrami, Sandra Božić, Jelisaveta Veljković, Sonja Vlahović, Nikola Vojinović, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Vladan Zagrađanin, Marko Zeljug, Krsto Janjušević, Aleksandar Jovanović, doc. dr Mihailo Jokić, Aleksandar Jugović, Dragomir Karić, Goran Kovačević, Jovan Kolundžija, Marijana Krajnović, Sanja Lakić, Sofija Maksimović, Vladica Maričić, Vesna Marković, Dragan D. Marković, Jelena Mijatović, Goran Milić, Milosav Milojević, Aleksandar Mirković, Marko Mladenović, Milutin Mrkonjić, Olivera Nedeljković, Vesna Nedović, prof. dr Aleksandra Pavlović Marković, Nebojša Pavlović, Goran Pekarski, Đuro Perić, Mira Petrović, Ivana Popović, Milena Popović, Misala Pramenković, Katarina Rakić, Branimir Spasić, prof. dr Goran Tasić, Ivan Tasovac, Smilja Tišma, prof. dr Jahja Fehratović, Aco Petrović, Ljiljana Kuzmanović-Vujaković, Nikola Kožović i Jelena Kocić.

Predsednik je, saglasno članu 86. stav 2. Poslovnika, obavestio da je sednica sazvana u roku kraćem od roka utvrđenog u članu 86. stav 1. Poslovnika, zbog potrebe da Narodna skupština što pre razmotri predloge akata iz dnevnog reda.

Narodna skupština je, većinom glasova, usvojila Zapisnik sednice Jedanaestog vanrednog zasedanja Narodne skupštine Republike Srbije u Dvanaestom sazivu, održane 7, 8. i 9. septembra 2021. godine (od 159 prisutnih narodnih poslanika, 147 je glasalo za, a 12 nije glasalo) i Zapisnik sednice Dvanaestog vanrednog zasedanja Narodne skupštine Republike Srbije u Dvanaestom sazivu, održane 10. septembra 2021. godine (od 160 prisutnih narodnih poslanika, 147 je glasalo za, a 13 nije glasalo).

Predsednik je podsetio da je sednica Četrnaestog vanrednog zasedanja Narodne skupštine Republike Srbije u Dvanaestom sazivu sazvana na Zahtev 236 narodnih poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

**1. Predlog odluke o izmenama i dopunama Odluke o usvajanju Kodeksa ponašanja narodnih poslanika**, koji je podneo Odbor za administrativno-budžetska i mandatno-imunitetska pitanja (broj 02-1606/21 od 15. septembra 2021. godine)

**2. Predlog zakona o izmenama i dopunama Zakona o sprečavanju korupcije**, koji je podnela Vlada (broj 011-1537/21 od 3. septembra 2021.godine)

**3. Predlog zakona o očuvanju kulturnog i istorijskog nasleđa Svetog manastira Hilandar**, koji je podnela Vlada (broj 011-1486/21 od 27. avgusta 2021. godine).

Narodna skupština je, većinom glasova (od 160 prisutnih narodnih poslanika, 153 su glasala za, a sedam nije glasalo), prihvatila predlog narodnog poslanika dr Aleksandra Martinovića da se obavi:

**zajednički načelni i jedinstveni pretres o:**

- **Predlogu odluke o izmenama i dopunama Odluke o usvajanju Kodeksa ponašanja narodnih poslanika**, koji je podneo Odbor za administrativno-budžetska i mandatno-imunitetska pitanja (broj 02-1606/21 od 15. septembra 2021. godine) i

- **Predlogu zakona o izmenama i dopunama Zakona o sprečavanju korupcije**, koji je podnela Vlada (broj 011-1537/21 od 3. septembra 2021.godine).

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Maja Popović, ministar pravde, Jovan Ćosić, pomoćnik ministra pravde i Vladimir Vinš, viši savetnik u Ministarstvu pravde.

Zatim je Narodna skupština prešla na rad po dnevnom redu sednice, odnosno na **zajednički načelni i jedinstveni pretres o predlozima akata iz tačaka 1. i 2. dnevnog reda.**

Predsednik Narodne skupštine je, saglasno članu 157. stav 2. i članu 192. Poslovnika, otvorio **zajednički načelni i jedinstveni pretres o:**

- **Predlogu odluke o izmenama i dopunama Odluke o usvajanju Kodeksa ponašanja narodnih poslanika** i

- **Predlogu zakona o izmenama i dopunama Zakona o sprečavanju korupcije**.

Uvodno izlaganje podneo je predstavnik predlagača narodni poslanik dr Aleksandar Martinović, predsednik Odbora za administrativno-budžetska i mandatno-imunitetska pitanja (nakon čijeg izlaganja je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova).

U zajedničkom načelnom i jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, dr Muamer Bačevac, predstavnik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Stefan Krkobabić, predstavnik Poslaničke grupe PUPS - „Tri P“, Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA (povodom čijeg izlaganja se za reč javila predstavnik predlagača Maja Popović, ministar pravde), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Jelena Žarić Kovačević, predstavnik Poslaničke grupe „Aleksandar Vučić - za našu decu“, Milija Miletić, Vladan Glišić (povodom čijeg izlaganja se za reč javio predstavnik predlagača narodni poslanik dr Aleksandar Martinović) i Marijan Rističević (posle čega je predsedavajuća odredila pauzu od jednog časa).

Nakon pauze, sednica je nastavljena u 15 časova i 10 minuta.

U nastavku zajedničkog načelnog i jedinstvenog pretresa učestvovali su narodni poslanici: Jasmina Karanac, Marija Jevđić (povodom čijeg izlaganja se za reč javila ministar Maja Popović), Zoltan Pek, hadži Milorad Stošić, Snežana Paunović, Dubravka Filipovski, Danijela Veljović, Slavenko Unković, Dijana Radović, Ana Pešić, Dejan Kesar, Milanka Jevtović Vukojičić, Bratimir Vasiljević, Ljiljana Malušić, Zoran Tomić i prof. dr Vladimir Marinković.

Zatim je predsedavajući dr Vladimir Orlić, potpredsednik Narodne skupštine zaključio zajednički načelni i jedinstveni pretres o predlozima akata iz tačaka 1. i 2. dnevnog reda.

Prvog dana rada, sednica je završena u 17 časova i 55 minuta.

**Drugi dan rada – 22. septembar 2021. godine**

Sednica je počela u 10 časova i 15 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuju 64 narodna poslanika, a primenom elektronskog sistema za glasanje utvrđeno je da su u sali prisutna 93 narodna poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Svetozar Andrić, Dušan Bajatović, Arđend Bajrami, dr Dragana Barišić, Nadije Bećiri, mr Igor Bečić, dr Boban Birmančević, Sandra Božić, Slaviša Bulatović, Jelisaveta Veljković, Sonja Vlahović, Nikola Vojinović, Milimir Vujadinović, mr Danijela Vujičić, Vladan Glišić, Mladen Grujić, prof. dr Zoran Dragišić, Milan Đurica, Ninoslav Erić, Marko Zeljug, Enis Imamović, Krsto Janjušević, Marija Jevđić, Aleksandar Jovanović, mr Jadranka Jovanović, Nataša Jovanović, doc. dr Mihailo Jokić, Aleksandar Jugović, Šaip Kamberi, Ana Karadžić, Dragomir Karić, Jovan Kolundžija, Đorđe Komlenski, mr Đorđe Kosanić, Marijana Krajnović, Nenad Krstić, Selma Kučević, dr Darko Laketić, Sofija Maksimović, Ljubomir Marić, Vladica Maričić, Vesna Marković, Dragan D. Marković, Veroljub Matić, Rajka Matović, Jelena Mijatović, Goran Milić, Milosav Milojević, Aleksandar Mirković, Nenad Mitrović, Marko Mladenović, Milutin Mrkonjić, Olivera Nedeljković, Vesna Nedović, Jasmina Obradović, Nebojša Pavlović, Marko Parezanović, dr Balint Pastor, Goran Pekarski, Đuro Perić, Tihomir Petković, Mira Petrović, Tamara Pilipović, Ivana Popović, Milena Popović, Misala Pramenković, Dragana Radinović, Katarina Rakić, prof. dr Ljubinko Rakonjac, Vesna Ranković, Zvonimir Stević, Momir Stojilković, Milenka Subić, prof. dr Goran Tasić, Ivan Tasovac, Smilja Tišma, dr Aleksandra Tomić, dr Emeše Uri, Milan Urošević, prof. dr Jahja Fehratović, Srbislav Filipović, Mirsad Hodžić, Aleksandar Čotrić, Aco Petrović, Ljiljana Kuzmanović-Vujaković, Marina Mirković, Nikola Kožović i Jelena Kocić.

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednica Vlade i ministar kulture i informisanja, dr Nenad Popović, ministar bez portfelja, Danijela Vanušić, vršilac dužnosti pomoćnika ministra kulture i informisanja i Vladimir Jovičić, savetnik ministra bez portfelja.

Zatim je Narodna skupština prešla na **načelni pretres o 3. tački dnevnog reda - PREDLOGU ZAKONA O OČUVANjU KULTURNOG I ISTORIJSKOG NASLEĐA SVETOG MANASTIRA HILANDAR.**

Predsedavajući dr Vladimir Orlić, potpredsednik Narodne skupštine je, saglasno članu 157. stav 1. Poslovnika, otvorio **načelni pretres o Predlogu zakona o očuvanju kulturnog i istorijskog nasleđa Svetog manastira Hilandar.**

Uvodno izlaganje o predlogu zakona podnela je predstavnik predlagača Maja Gojković, potpredsednica Vlade i ministar kulture i informisanja.

U načelnom pretresu učestvovali su narodni poslanici: Miloš Terzić, izvestilac Odbora za kulturu i informisanje, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), hadži Milorad Stošić, predstavnik Poslaničke grupe PUPS – „Tri P“, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Bratislav Jugović, predstavnik Poslaničke grupe „Aleksandar Vučić - za našu decu“, Samir Tandir, Veroljub Arsić, Jasmina Karanac, Vojislav Vujić, Stefan Krkobabić, Radovan Arežina, Milija Miletić, Dušica Stojković, Nenad Filipović, Jelena Mihailović, Snežana Petrović, Dunja Simonović Bratić i Vladimir Đukanović (nakon čijeg izlaganja je predsedavajući Stefan Krkobabić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova i odredio pauzu do 15,00 časova).

Posle pauze, sednica je nastavljena u 15,00 časova.

U nastavku načelnog pretresa učestvovali su narodni poslanici: Nikola Radosavljević, Violeta Ocokoljić, Jovan Palalić, Marija Todorović, Dušan Marić, Olja Petrović, Marijan Rističević, Ana Beloica, Slobodan Alavanja i prof. dr Marko Atlagić.

Drugog dana rada, sednica je završena u 16 časova i 35 minuta.

**Treći dan rada – 23. septembar 2021. godine**

Sednica je počela u 10 časova i 20 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuju 82 narodna poslanika, a primenom elektronskog sistema za glasanje utvrđeno je da je u sali prisutno 105 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od predsednika Vlade, Jasmina Karanac, predstavnik Poslaničke grupe Socijaldemokratska partija Srbije – od Ministarstva zdravlja, Selma Kučević, predstavnik Poslaničke grupe UJEDINjENA DOLINA - SDA SANDžAKA - od ministra poljoprivrede, šumarstva i vodoprivrede, Arpad Fremond, predstavnik Poslaničke grupe SAVEZ VOJVOĐANSKIH MAĐARA - od Ministarstva građevinarstva, saobraćaja i infrastrukture, Stefan Krkobabić, predstavnik Poslaničke grupe PUPS - „Tri P“ - od predsednika Vlade, Ministarstva odbrane, Ministarstva pravde, Ministarstva unutrašnjih poslova i Ministarstva spoljnih poslova, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) – od predsednika Vlade i Nebojša Bakarec, predstavnik Poslaničke grupe „Aleksandar Vučić - za našu decu“ - od Bezbednosno-informativne agencije, Vojnoobaveštajne agencije i Ministarstva unutrašnjih poslova.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Zagorka Aleksić, Svetozar Andrić, Dušan Bajatović, Arđend Bajrami, dr Muamer Bačevac, Nadije Bećiri, Jelisaveta Veljković, Nikola Vojinović, mr Danijela Vujičić, Mladen Grujić, Vladimir Đukanović, Milan Đurica, Marko Zeljug, Krsto Janjušević, Aleksandar Jovanović, mr Jadranka Jovanović, doc. dr Mihailo Jokić, Aleksandar Jugović, Šaip Kamberi, Dragomir Karić, Goran Kovačević, Jovan Kolundžija, Đorđe Komlenski, mr Đorđe Kosanić, Marijana Krajnović, Nikola Lazić, Sofija Maksimović, Vladica Maričić, Dragan D. Marković, Jelena Mijatović, Goran Milić, Milosav Milojević, Aleksandar Mirković, Milutin Mrkonjić, Olivera Nedeljković, Slađana Nikolić, prof. dr Aleksandra Pavlović Marković, Nebojša Pavlović, Biljana Pantić Pilja, Goran Pekarski, Đuro Perić, Mira Petrović, Milena Popović, Misala Pramenković, Katarina Rakić, Dušica Stojković, prof. dr Goran Tasić, Ivan Tasovac, Smilja Tišma, dr Aleksandra Tomić, prof. dr Jahja Fehratović, Adam Šukalo, Aco Petrović, Ljiljana Kuzmanović-Vujaković, Marina Mirković i Jelena Kocić.

Zatim je Narodna skupština nastavila **načelni pretres o 3. tački dnevnog reda** - **PREDLOGU ZAKONA O OČUVANjU KULTURNOG I ISTORIJSKOG NASLEĐA SVETOG MANASTIRA HILANDAR.**

U nastavku načelnog pretresa učestvovali su narodni poslanici: Lav- Grigorije Pajkić, Luka Kebara, Nikola Jolović, prof. dr Ljubiša Stojmirović, prof. dr Dragoljub Acković, prof. dr Vladimir Marinković i Sandra Božić (nakon čega se za reč javio predstavnik prelagača dr Nenad Popović, ministar bez portfelja).

Zatim je predsedavajući dr Vladimir Orlić, potpredsednik Narodne skupštine zaključio načelni pretres o Predlogu zakona i odredio pauzu do 15,00 časova.

Nakon pauze, sednica je nastavljena u 15 časova i 5 minuta.

Predsednik Narodne skupštine je, saglasno članu 87. stav 5. Poslovnika, odredio četvrtak, 23. septembar 2021. godine, sa početkom u 15 časova i 5 minuta, kao Dan za glasanje o tačkama dnevnog reda sednice Četrnaestog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da je u sali prisutno 176 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ODLUKE O IZMENAMA I DOPUNAMA ODLUKE O USVAJANjU KODEKSA PONAŠANjA NARODNIH POSLANIKA**

Narodna skupština je, većinom glasova (od 181 prisutnog narodnog poslanika, 177 je glasalo za, a četiri nisu glasa), prihvatila Predlog odluke, u načelu.

Sastavni deo Predloga odluke postali su amandmani narodnog poslanika Dejana Kesara na čl. 1. i 5.

Narodni poslanik Đorđe Komlenski povukao je amandmane na čl. 1, 2, 3, 4, 5, 6. i 7. Predloga odluke.

Narodna skupština nije prihvatila amandman narodnog poslanika prof. dr Ljubiše Stojmirovića na naslov Predloga odluke (od 180 prisutnih narodnih poslanika, četiri su glasala za, jedan protiv, a 175 nije glasalo).

Narodna skupština je posebno odlučila da postoje naročito opravdani razlozi za stupanje odluke na snagu u roku kraćem od osam dana od dana njenog objavljivanja (od 180 prisutnih narodnih poslanika, 178 je glasalo za, a dva nisu glasala).

Narodna skupština je, većinom glasova (od 180 prisutnih narodnih poslanika, 178 je glasalo za, a dva nisu glasala), usvojila Predlog odluke o izmenama i dopunama Odluke o usvajanju Kodeksa ponašanja narodnih poslanika, u celini.

**2. tačka dnevnog reda - PREDLOG ZAKONA O IZMENAMA I DOPUNAMA ZAKONA O SPREČAVANjU KORUPCIJE**

Narodna skupština je, većinom glasova (od 180 prisutnih narodnih poslanika, 179 je glasalo za, a jedan nije glasao), usvojila Predlog zakona o izmenama i dopunama Zakona o sprečavanju korupcije, u celini.

**3. tačka dnevnog reda - PREDLOG ZAKONA O OČUVANjU KULTURNOG I ISTORIJSKOG NASLEĐA SVETOG MANASTIRA HILANDAR**

Narodna skupština je, jednoglasno (od 180 prisutnih narodnih poslanika, 180 je glasalo za), usvojila Predlog zakona o očuvanju kulturnog i istorijskog nasleđa Svetog manastira Hilandar, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Četrnaestog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 15 časova i 15 minuta.

GENERALNI SEKRETAR PREDSEDNIK

 Veljko Odalović Ivica Dačić